**סניור אברבנאל** (נולד ב-12 בדצמבר 1930),, מוכר בשם **סילביו סנטוס**, הוא יזם ברזילאי, איל מדיה ומנחה טלוויזיה. הוא הבעלים של אחזקות הכוללות את SBT, רשת הטלוויזיה השנייה בגודלה בארץ. הוא גם הסלבריטי היחיד במדינה ברשימת המיליארדרים של מגזין פורבס. המגזין גם קובע כי "אין מישהו יותר מפורסם מסילביו סנטוס בברזיל".

ביוגרפיה
--------

אברבנאל הוא בנם של מהגרים יהודים ספרדים ילידי האימפריה העות'מאנית. אביו, אלברטו, נולד בסלוניקה (היום יוון) ב-1897, ואימו, רבקה קארו, נולדה בסמירנה (היום טורקיה) ב-1907. שניהם מתו בריו דה ז'ניירו (ב-1976 וב-1989 בהתאמה) והם קבורים זה לצד זה בבית הקברות היהודי של קאג'ו בעיר ריו דה ז'ניירו. מהצד אביו, סילביו סנטוס הוא צאצא של יצחק אברבנאל.

 סילביו סנטוס בתוכנית הטלוויזיה "אליפות ברזיל ראשונה של זמרים חדשים", 1972. הארכיון הלאומי של ברזיל.
אברבנאל עבד ברחובות ריו דה ז'ניירו כמוכר בגיל 14. במהלך התקופה הזו, הוא הוזמן לעבוד בתחנת רדיו, אבל מכיוון שהוא הרוויח יותר כסף כמוכר, הוא עזב את העבודה כמגיש רדיו אחרי חודש. לאחר מכן הוא עבר לסאו פאולו ואחרי שעבד בכל מיני עבודות, כולל הגרלת פרסים, הוא קיבל תפקיד בתוכנית טלוויזיה שהייתה הצלחה. באותו הזמן הוא קנה את החברה ובזמן קצר הרחיב את המותג המוביל של הקבוצה, מה שהייתה ההתחלה של הפיכת סילביו לאחד השמות המובילים בטלוויזיה הברזילאית.

עם שווי נקי של 3.2 מיליארד דולר, סנטוס הוא משלם המיסים היחיד/הטבעי הגדול ביותר בברזיל. בשנת 1976, הוא החל להילחם על הזכויות לרשת טלוויזיה משלו מכיוון שרצה להרחיב את הגרלת הפרסים שלו. ב-1981, הוא סוף סוף השיג אישור להפעיל את מה שיהפוך ל-TVS, בסאו פאולו. ערוץ הטלוויזיה התרחב מהר מאוד והפך למה שמכונה היום "SBT" (פירושו: מערכת הטלוויזיה הברזילאית) מותג שהיה נפוץ ברחבי הארץ עד סוף שנות ה-80 ותחילת שנות ה-90.

סנטוס גם ניסה לפעול בפוליטיקה והתמודד לנשיאות ב-1989. ב-2008 מלאו ל-Grupo Silvio Santos 50 והוא כלל 44 חברות, עם מיזמים שנעו בין חקלאות לבנקים ובתי מלון.

סנטוס גם אחראי למתן גישה לתוכניות טלוויזיה בין-לאומיות כמו האח הגדול VIP, גלגל המזל, מצלמה נסתרת, מי רוצה להיות מיליונר?, האם אתה חכם יותר מתלמיד כיתה ו'? ודיל או לא דיל. במקום רק לשדר את התוכניות האלה, שרובן הופיעו בערוצים בתשלום, הוא יצר גרסאות ברזילאיות כדי שאנשים יוכלו לא רק לצפות בתוכניות, אלא גם להשתתף בהן כמתמודדים ולקנות מוצרים של הספונסרים או השקעות אחרות.

המסלול שלו הוביל להשוואות לסר ריצ'רד ברנסון. אחד מהסימנים המסחריים של סנטוס הוא לבישת מיקרופון בגודל מלא על החזה שלו, למרות שהוא נטש את המנהג הזה בסוף 2014.

ב-21 באוגוסט 2001, בתו, פטריסיה אברבנאל, נחטפה ושוחררה אחרי שבוע.

קישורים חיצוניים
----------------

ויקישיתוף מדיה וקבצים בנושא **סילביו סנטוס** בוויקישיתוף
* 

* אתר האינטרנט הרשמי של סילביו סנטוס
* סילביו סנטוס, ברשת החברתית אקס (טוויטר)

הערות שוליים
------------

1. ↑  Editora, On Line; Editora, Grandes Ídolos On Line (18 בספטמבר 2017). *Te Contei? Grandes Ídolos Edição Luxo (Silvio Santos) Ed.01* (באנגלית). On Line Editora. `{{cite book}}`:  (עזרה)
2. ↑  Meet TV Star Silvio Santos, Brazil's First Ever Celebrity Billionaire
3. 1 2  "Behind the Headlines: Jewish Tv Celebrity is a Favorite in Brazilian Elections Next Week". *Jewish Telegraphic Agency* (באנגלית אמריקאית). 8 בנובמבר 1989. נבדק ב-6 בפברואר 2019. `{{cite web}}`:  (עזרה)
4. ↑  "The fantastic story of Silvio Santos, Arlindo Silva, page 98" (PDF). אורכב מ-המקור (PDF) ב-23 בדצמבר 2016. נבדק ב-22 בדצמבר 2016. `{{cite web}}`:  (עזרה)
5. ↑  45 fatos sobre Silvio Santos, o camelô que virou bilionário, Exame, ‏2013-03-15 (ב־Brazilian Portuguese)
6. ↑  'Forbes': Silvio Santos e Edir Macedo entram em lista de bilionários (אורכב 09.05.2013 בארכיון Wayback Machine)
7. 1 2 3  "Brazilian Businessman – Silvio Santos". *The Brazil Business* (באנגלית). נבדק ב-6 בפברואר 2019. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267666405171
* ISNI: 0000 0000 7905 9195
* LCCN: n92082580
* VIAF: 98179782
* WorldCat: lccn-n92082580

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סילביו סנטוס"**.